Diari Oficial de la Generalitat Valenciana


Sumari del DOGV 9915, del 14-08-2024 (2024/7840)

RESOLUCIÓ de 10 de juliol de 2024, de la Direcció General de Patrimoni, de terminació de l’expedient, revocació de la resolució d’acceptació de l’herència i declaració de la improcedència de declarar hereua la Generalitat Valenciana respecte de l’herència de Francisco Muñoz Vallejo. ABI 672/2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7840

CVE
:   FDHW-K-3329-0673

Data del document
:   10-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

*Antecedents de fet*

Mitjançant un ofici de data 24 de gener de 2019 del Jutjat de Primera Instància número 5 de Sueca, es va comunicar la defunció, l’11 de juny de 2017, de Francisco Muñoz Vallejo, que havia testat a favor de l’esposa, la qual li havia premort sense adquirir, en conseqüència, drets hereditaris.

Després d’haver fet els oportuns esbrinaments, amb data 22 de novembre de 2019, la directora general del Sector Públic i Patrimoni va firmar un acord d’incoació del procediment per a la declaració administrativa d’hereus abintestat a favor de la Generalitat, que es va publicar en el *Diari Oficial de la Generalitat Valenciana*  de 17 de desembre de 2019 i es va exposar al tauler d’edictes de l’Ajuntament de Cullera del 5 de desembre de 2019 al 5 de gener de 2020.

Una vegada investigat el cabal relicte, amb data 4 de gener de 2021, es va traslladar a l’Advocacia General de la Generalitat la proposta de terminació de l’expedient i acceptació de l’herència, en els termes de l’article 6.1 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat.

El 14 de gener de 2021 es rep un informe en el qual es fa constar que la proposta d’acceptació no presenta cap inconvenient jurídic quant a la seua tramitació.

Amb data 1 de febrer de 2021 es va dictar una resolució d’acceptació de l’herència del causant per la Generalitat, publicada en el *Diari Oficial de la Generalitat Valenciana*  el 3 de març de 2021.

Amb data 3 de febrer de 2021 es va dictar una resolució per la qual s’aprovava la relació de béns integrants del cabal relicte, publicada en el *Diari Oficial de la Generalitat Valenciana*  el 10 de març de 2021, segons la qual l’herència està integrada pels següents béns:

Béns immobles:

Finca urbana a Cullera, edifici Casablanca, carrer de Méndez Núñez, 2, escala 1, planta 5a, porta 13, inscrita en el Registre de la propietat de Cullera com a finca número 49697, tom 2483, llibre 748, foli 23.

Efectuats els tràmits oportuns, consta inscrit el ple domini a nom de la Generalitat Valenciana en el Registre de la propietat de Cullera, finca número 49547, foli 23, llibre 748, tom 2483.

Igualment, consta donat d’alta en l’Inventari general de béns i drets de la Generalitat amb el número 46/105/002/000.

Béns mobles:

Compte corrent en Banco Santander, amb saldo de 2.251,94 euros, consignats en el compte del Jutjat de Primera Instància i Instrucció número 5 de Sueca.

Objectes de joieria i altres. Depositats en la Tresoreria General de la Generalitat Valenciana.

Amb data 11 de juny de 2021, es rep en esta direcció general informació de l’Ajuntament de Cullera, segons la qual en la vivenda del causant s’han trobat 23.417, 22 euros. Després d’haver sol·licitat l’ingrés, l’Ajuntament va resoldre compensar amb càrrec a la quantitat depositada el pagament del deute a favor seu, remetent a la Generalitat la quantitat de 17.845, 90 euros en data 22 de desembre de 2023.

Respecte dels diners consignats en el Jutjat, amb data 10 de febrer de 2023, es rep una diligència d’ordenació per la qual es paguen 339,22 euros, com a sobrant del total consignat en el compte d’este, una vegada satisfets els pagaments pendents a la comunitat de propietaris.

Amb data 28 de gener de 2022, es rep documentació acreditativa de l’existència d’hereus amb millor dret, i esta direcció general, vist el temps transcorregut des de la publicació de la resolució d’acceptació, informa sobre la possibilitat d’acudir a l’orde jurisdiccional civil en els termes de l’article 6.4 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, per a requerir l’esmena de deficiències detectades.

Esmenades les deficiències, l’1 de juny de 2023, es rep en la Direcció General una demanda presentada davant del Jutjat pels hereus del causant.

Amb data 9 de novembre de 2023, el subsecretari de la Conselleriad’Hisenda, Economia i Administració Pública proposa a l’Advocacia General de la Generalitat assentir a la demanda presentada pels hereus legítims de Francisco Muñoz Vallejo. Procediment ordinari 714/2023, seguit en el Jutjat de Primera Instància número 21 de València.

Amb data 11 de desembre de 2023, l’Advocacia General de la Generalitat trasllada la Sentència número 296/2023, de 16 de novembre, del Jutjat de Primera Instància número 21 de València, relativa al juí ordinari 714/2023, en la qual s’estima íntegrament la demanda formulada pels hereus del causant contra la Generalitat Valenciana, reconeixent el seu millor dret, i es condemna la Generalitat a sotmetre’s a l’anterior declaració, de manera que haurà d’entregar als demandants els béns del causant, amb el previ descompte i compensació dels gastos que haja ocasionat l’herència, conforme al compte de liquidació que conste en l’expedient.

*Fonaments de dret*

En compliment del que es preveu en l’article 71 de la Llei orgànica 5/1982, d’1 de juliol, d’Estatut d’Autonomia de la Comunitat Valenciana, l’article 118 de la Constitució Espanyola, l’article 47.1.*f*  i l’article 109 de la Llei 39/2015, d’1 d’octubre, del procediment administratiu comú de les administracions públiques, i l’article 6.2 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, pertoca declarar la improcedència de declaració de la Generalitat Valenciana com a hereua del causant.

En l’exercici de les competències que atribuïx la normativa aplicable, i sobre la base del que disposa l’article 84 de la Llei 39/2015, d’1 de novembre, del procediment administratiu comú de les administracions públiques,

RESOLC

*Primer*

Revocar la Resolució d’1 de febrer de 2021, de la Direcció General del Sector Públic i Patrimoni, d’acceptació de l’herència de Francisco Muñoz Vallejo per la Generalitat.

*Segon*

Declarar la improcedència de declaració a la Generalitat Valenciana com a hereua del causant, en els termes de l’article 6.2 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, atesa l’existència d’hereus amb millor dret; en compliment de la Sentència número 296/2023, de 16 de novembre, del Jutjat de Primera Instància número 21 de València, juí ordinari 714/2023, i no és necessari l’informe previ de l’Advocacia General de la Generalitat, d’acord amb l’informe d’esta, de data 26 de febrer de 2018, sobre el Projecte de decret del Consell pel qual es regula el procediment per a la tramitació d’expedients d’herències intestades a favor de la Generalitat.

*Tercer*

Publicar la present resolució en el *Diari Oficial de la Generalitat Valenciana*  i en el web d’esta conselleria.

*Quart*

Notificar esta resolució a les persones amb dret a heretar.

Contra esta resolució, que no posa fi a la via administrativa, i de conformitat amb el que establix la Llei 39/2015, d’1 d’octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d’alçada davant de la Secretaria Autonòmica d’Economia el termini d’un mes, a comptar de l’endemà de la recepció d’esta notificació.

Si, després d’haver transcorregut tres mesos des de l’endemà de la interposició del recurs d’alçada, no s’ha resolt, podrà entendre’s que ha sigut desestimat i interposar  un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.

Tot això, sense perjuí que puga interposar-se qualsevol altre recurs o acció que s’estime procedent.

  

València, 10 de juliol de 2024

Antonio Joaquín Woodward Poch

Director general de Patrimoni